अगर आप माइक्रोब्लॉगिंग वेबसाइट ट्विटर का इस्तेमाल करते हैं, तो आपके लिए एक अच्छी खबर है। ट्विटर अपने यूजर्स के लिए जल्द ही बुकमार्क फीचर लाने जा रहा है। इस फीचर में यूजर्स अपने वॉल पर नजर आ रहे पोस्ट को फ्यूचर के लिए सेव कर सकते हैं। इस फीचर में सेव की गई पोस्ट पर रीट्वीट और लाइक भी कर सकते हैं। बता दें कि ये फीचर फेसबुक के पोस्ट पर दाएं तरफ नजर आने वाले ऑप्शन सेव लिंक की तरह ही काम करेगा। इस फीचर की सबसे अच्छी बात ये है कि आप उन सभी पोस्ट को सेव कर सकते हैं, जिन्हें बाद में पढ़ना चाहते हैं।